Venturefonden Seed Capital har gennem årene sat penge iværksættersucceser som Trustpilot, Endomondo, Vivino, Mofibo og Libratone. Men det er sket stort set uden risiko og til en pris langt under markedsværdien takket være penge fra staten. Det skriver Børsen.

Siden 2007 har Seed Capital nemlig nydt godt af en aftale med Pre-seed Innovation, som er et innovationsmiljø ejet af Danmarks Tekniske Universitet (DTU), som hvert år skyder mellem 70 og 90 mio. statslige kroner i opstartsvirksomheder. Samtidig med at staten har taget risikoen, har Seed Capital skaffet sig en option, hvor fonden efter to år kan overtage en ejerandel til samme pris, som staten betalte to år tidligere.

Og det er bekymrende mener Lars Fuglsang, professor på RUC og forsker i erhvervsøkonomi og offentlig administration.

"Det er vel næppe hensigten, at den private kapitalfond skal involveres på de her favorable vilkår. Det er en bekymrende glidning fra at støtte en iværksætter til at støtte en kapitalfond," siger han til Børsen.

Lunar Way får millionbeløb

Spæd forsikringsplatform savner opmærksomhed fra de store